PTT ผนึก GULF ชิงเค้ก “ท่าเรือแหลมฉบังเฟส 3” ฟาก PRM จับมือพันธมิตรร่วมวงประมูล
PTT ผนึก GULF ชิงเค้ก "ท่าเรือแหลมฉบังเฟส 3" ฟาก PRM จับมือพันธมิตรร่วมวงประมูล
29 มี.ค. 2562

ผู้สื่อข่าวรายงาน จากการท่าเรือแห่งประเทศไทย (กทท.) เปิดเผยว่า กทท.เปิดรับซองเอกสารประกวดราคา โครงการท่าเรือแหลมฉบัง (ทลฉ.) ระยะที่ 3 (ท่าเทียบเรือ F) ในวันนี้ (29 มี.ค.) ระหว่างเวลา 09.00 – 12.00 น. ปรากฏมี 2 กลุ่มเข้ายื่นข้อเสนอ ได้แก่
1.กลุ่มกิจการร่วมค้า GPC ประกอบด้วย บริษัท พีทีที แทงค์ เทอร์มินัล จำกัด( บริษัทในกลุ่ม บริษัท ปตท. จำกัด (มหาชน) หรือ PTT , บริษัท กัลฟ์ เอ็นเนอร์จี ดีเวลลอปเม้นท์ จำกัด (มหาชน) หรือ GULF , บริษัท China Harbour Engineering Commpany Limited
2.กลุ่มกิจการร่วมค้า NPC ประกอบด้วย บริษัท แอสโซซิเอท อินฟินิตี้ จำกัด , บริษัท นทลิน จำกัด , บริษัท พริมา มารีน จำกัด (มหาชน) PRM , บริษัท พีเอชเอส ออแกนิค ฮิลลิ่ง จำกัด , China Railway Construction Corporation Limited
ทั้งนี้ กทท. จะประชุมพิจารณาตรวจสอบเอกสารหลักฐานคุณสมบัติของผู้ยื่นข้อเสนอในเวลา 13.00 น. เป็นต้นไป
อนึ่ง กทท. ได้ประกาศขายเอกสารการคัดเลือกเอกชนร่วมลงทุนในโครงการพัฒนา ทลฉ. ระยะที่ 3 เมื่อวันที่ 28 มกราคม – 8 กุมภาพันธ์ 2562 ที่ผ่านมา โดยมีเอกชนสนใจเข้าร่วมซื้อซองประกวดราคา จำนวนทั้งสิ้น 34 ราย